Predkladacia správa

	
	Zákon č. 254/1998 Z. z. o verejných prácach v znení neskorších predpisov ukladá povinnosť Ministerstvu dopravy, výstavby a regionálneho rozvoja Slovenskej republiky každoročne do 30. júna predložiť na schválenie vláde Slovenskej republiky rozvojový program priorít verejných prác.

Návrh Rozvojového programu priorít verejných prác na roky 2013 až 2015 bol zostavovaný z predložených rezortných rozvojových programov a rozvojových programov samosprávnych krajov na roky 2013 až 2015 a  Súhrnného programu verejných prác. Súhrnný program verejných prác je súbor tých verejných prác, u ktorých je dokumentácia po vykonaní štátneho dozoru v súlade so zákonom č. 254/1998 Z. z. o verejných prácach v znení neskorších predpisov a vyhláškou Ministerstva výstavby a regionálneho rozvoja SR               č. 83/2008 Z. z., ktorou sa vykonáva zákon o verejných prácach v znení zákona č. 260/2007 Z. z. 

Predkladaný návrh rozvojového programu priorít nie je plánom realizácie rozvojových verejných prác, ale dokumentuje stav technickej prípravy rozvojových verejných prác k termínu marec 2012. Rozvojový program priorít verejných prác sa po schválení vládou Slovenskej republiky stáva súčasťou systému riadenia a kontroly verejných investícií v oblasti verejných prác. 

Podmienky pre zaradenie rozvojových verejných prác do návrhu Rozvojového programu priorít verejných prác na roky 2013 až 2015 splnilo 94 rozvojových verejných prác, ktorých predpokladané náklady predstavujú finančný objem 8 896 805,35 tis. EUR (v cenovej úrovni roku vyhotovenia stavebného zámeru), s realizáciou v rokoch 2013 až 2020. Finančné prostriedky podľa zdrojov uvedené v materiáli majú výlučne informatívny charakter. 

	Zodpovednosť za zabezpečenie a použitie finančných prostriedkov na konkrétnu verejnú prácu je v kompetencii správcu príslušnej rozpočtovej kapitoly. Zaradenie rozvojovej verejnej práce do návrhu rozvojového programu priorít neznamená, že sú tým na jej realizáciu zabezpečené finančné prostriedky z verejných financií.

Návrh rozvojového programu priorít bol predložený na medzirezortné pripomienkové konanie. Na rokovanie vlády Slovenskej republiky je materiál predložený bez rozporov. 

Materiál bol prerokovaný v Hospodárskej a sociálnej rade Slovenskej republiky.

Po prerokovaní vládou Slovenskej republiky sa materiál iným orgánom nepredkladá.